S-47/2011

Mál þetta, sem dómtekið var 21. júní 2011, er höfðað með þremur ákærum sýslumannsins á Eskifirði, en tvær eru útgefnar 6. maí 2011 en sú þriðja 7. sama mánaðar. Tvær ákæranna voru þingfestar undir öðru málanúmeri en í kjölfar þess að ákærði kom fyrir dóm og játaði sök var þáttur hans í þeim tveimur málum skilinn frá og sameinaður þessu máli og málið tekið til dóms sem játningarmál.

Í ákæru þeirri sem upphaflega var í máli þessu og er gefin út 6. maí 2011 er ákærði, Á-kk-nf D-kk-nf G-kk-nf, [kt.], Álfheimum 54, Reykjavík, ákærður fyrir hegningar- og umferðarlagabrot, „með því að hafa föstudaginn 15. apríl 2011, án ökuréttinda, ekið bifreið sinni YA-499, sem var óskráð og ótryggð og fyrir að hafa fyrir aksturinn, án heimildar og í blekkingarskyni, sett skráningarnúmerin PV-160 á bifreiðina, en lögreglan stöðvaði aksturinn á Egilsstöðum, á Miðvangi, á móts við Hótel Hérað.“

Í nefndu ákæruskjali er framangreind háttsemi tali varða við 1. mgr. 157. gr. almennra hegningarlaga nr. 19/1940 og 1. mgr. 48. gr., 1. mgr. 63. gr. og 1. mgr. 93. gr., sbr. 1. mgr. 100. gr. umferðarlaga nr. 50/1987.

Í ákæruskjali sem einnig var gefið út 6. maí 2011 eru Á-kk-nf D-kk-nf, A og B, ákærðir fyrir „þjófnað á Höfn í Hornafirði, með því að hafa aðfaranótt föstudagsins 4. mars 2011, í félagi, stolið um það bil 240 lítrum af bensíni í 10 til 12 brúsum, þar sem þeir stóðu utandyra við gamla kartöfluhúsið við Heppuveg.

Í nefndu ákæruskjali er framangreind háttsemi talin varða við 244. gr. almennra hegningarlaga nr. 19/1940.

Í ákæru dagsettri 7. maí 2011 er Á-kk-nf D-kk-nf ákærður ásamt C, D og E, „fyrir eftirtalin hegningarlagabrot framin í Fjarðabyggð og á Fljótsdalshéraði frá desember 2010 til febrúar 2011, samanber eftirfarandi, en megnið af þýfinu fannst við leit lögreglu á heimili ákærðu Á-kk-ef D-kk-ef og C, að […], Eskifirði dagana 20. og 24. janúar 2011:

I.

Gegn ákærðu Á-kk-þgf D-kk-þgf og [C] fyrir þjófnað milli jóla og nýárs 2010, með því að hafa brotist inn í verkstæði Skógræktar ríkisins, Mörk, Hallormsstað, með því að spenna upp glugga og stolið þaðan sex keðjusögum, fimm af tegundinni Jonsereds og einni af tegundinni Husqvarna, ásamt þremur bensínbrúsum, samtals að áætluðu verðmæti kr. 2.122.900.

II.

Gegn ákærðu Á-kk-þgf D-kk-þgf og [C], fyrir þjófnað milli jóla og nýárs 2010, með því að hafa brotist inn í sumarbústað nr. 2 í Úlfsstaðaskógi, Fljótsdalshéraði, með því að spenna upp svalarhurð og stolið þaðan hraðsuðukatli, brauðrist, framlengingarsnúru, hnífapörum, bollum og glösum, samtals að áætluðu verðmæti kr. 10.935.

III.

Gegn ákærðu Á-kk-þgf D-kk-þgf og [C], fyrir eignaspjöll milli jóla og nýárs 2010, með því að hafa gert tilraun til að brjótast inn í sumarbústað nr. 13 í Úlfsstaðaskógi, Fljótsdalshéraði, með því að spenna upp hurð með kúbeini og valdið með því tjóni bæði á hurð og hurðarkarmi.

IV.

Gegn ákærðu Á-kk-þgf D-kk-þgf og [C], fyrir þjófnað miðvikudagskvöldið 19. janúar eða aðfaranótt fimmtudagsins 20. janúar 2011, með því að hafa brotist inn í læstan geymslugám, í eigu Vasks ehf., sem stóð við Miðás 7b, Egilsstöðum, með því að brjóta upp hengilás og stolið þaðan þremur pakkningum af klósettpappír, einni pakkningu af eldhúsrúllum, fimm plastfötum og 15 pörum af gúmmíhönskum, samtals að áætluðu verðmæti kr. 45.930.

V.

Gegn ákærðu Á-kk-þgf D-kk-þgf og [C], fyrir þjófnað fimmtudagskvöldið 3. febrúar eða aðfaranótt föstudagsins 4. febrúar 2011, með því að hafa brotist inn í hafnsögubátinn Vött, skipaskrárnr. 2734, í eigu Hafnarsjóðs Fjarðabyggðar, þar sem hann lá í höfn á Reyðarfirði, með því að brjóta upp lás á hurð á stýrishúsi og stolið þaðan sjónauka af tegundinni Plastimo 7x50, talstöð af tegundinni Standard Horizon submersible HX370S, ásamt hleðslutæki, nokkuð af lyfjum, rafmagnsmæli af tegundinni Kyoritsu, vasaljósi af tegundinni Bright Star, öxi og nokkru af eldhúsáhöldum, samtals að áætluðu verðmæti kr. 65.104.

VI.

Gegn ákærðu Á-kk-þgf D-kk-þgf og [C], fyrir þjófnað aðfaranótt fimmtudagsins 20. janúar 2011, með því að hafa farið inn á Hótel Capitano, Hafnarbraut 50, Neskaupstað, sem rekið er af Trölla ehf. og stolið þaðan talsverðu af frosinni matvöru úr frystikistu, spegli af vegg, allt að 25 flöskum af sterku áfengi og allt að 44 hálfs líters dósum af áfengum bjór og kr. 16.500 í peningum úr sjóðvél hótelsins, með því að brjóta hana upp. Og gegn ákærðu [D]og [E], fyrir þátttöku í ofannefndum þjófnaði með því að hafa, nokkru áður, látið meðákærðu hafa lykil að hótelinu þrátt fyrir að þau hafi vitað eða mátt vita að meðákærðu myndu nota lykilinn til að fara inn í hótelið og stela, en til vara eru þau ákærð fyrir hlutdeild í brotum meðákærðu. Samtals nam áætlað verðmæti hins stolna kr. 195.518.

VII.

Gegn ákærðu Á-kk-þgf D-kk-þgf og [C], fyrir þjófnað miðvikudaginn 19. janúar 2011, með því að hafa stolið innkaupapoka sem innihélt vörur að andvirði kr. 1.433 og peningaveski sem þeir tóku úr kr. 4.500 í peningum og viðskiptakort frá fyrirtækinu N1, allt í eigu H-kvk-ef B-kvk-ef B-kvk-ef, en pokinn var við afgreiðsluborð í versluninni Krónunni, Hafnargötu 2, Reyðarfirði.

VIII.

Gegn ákærðu Á-kk-þgf D-kk-þgf og [C], fyrir fjársvik, með því að hafa blekkt starfsfólk í staðgreiðsluviðskiptum með framvísun á viðskiptakorti H-kvk-ef B-kvk-ef B-kvk-ef, [kt.], númer […], útgefnu af N1, í heimildarleysi og með því svikið út bensín, samtals að fjárhæð kr. 23.972, úr bensínstöðvum N1, sem hér greinir:

D-kk-nf: Staður: Fjárhæð:

20.01.2011 Reyðarfjörður 20.340

20.01.2011 Reyðarfjörður 3.632

IX.

Gegn ákærðu Á-kk-þgf D-kk-þgf og [C], fyrir þjófnað í desember 2010, með því að hafa, í heimildarleysi, farið inn á afgirt athafnasvæði Íslenska Gámafélagsins ehf., á Reyðarfirði og stolið þaðan fötum, gluggatjöldum og olíubrúsa, samtals að áætluðu verðmæti kr. 27.000.“

Í ákæruskjali eru ákæruliðir I, II, IV, V, VII og IX taldir varða við 244. gr. almennra hegningarlaga nr. 19/1940, en ákæruliður III við 257. gr. sömu laga. Ákæruliður VI, er talinn varða við 244. gr. sömu laga, varðandi öll ákærðu, en til vara við 244. gr., sbr. 1. mgr. 22. gr. sömu laga, gagnvart ákærðu [D] og [E]. Þá er ákæruliður VIII, talinn varða við 248. gr. sömu laga.

Í ákæruskjölum öllum er þess krafist að ákærði verði dæmdur til refsingar og til greiðslu alls sakarkostnaðar.

Við dómtöku málsins var haldið uppi eftirgreindum tveimur bótakröfum:

Hafnarsjóður Fjarðabyggðar, [kt.], Hafnargötu 2, Reyðarfirði, krefst þess að ákærðu Á-kk-nf D-kk-nf og [C], greiði honum skaðabætur að fjárhæð kr. 46.800, auk vaxta samkvæmt 1.mgr. 8. gr. laga nr. 38/2001, frá 4. janúar 2011 til 23. mars 2011, en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags. Þá er krafist málskostnaðar að mati dómsins eða samkvæmt málskostnaðarreikningi sem verður lagður fram við aðalflutning málsins ef til hans kemur. Auk þess er krafist fjárhæðar, samsvarandi virðisaukaskatti af málflutningsþóknun, en þessi krafa er sett fram vegna ákæruliðar V.

H-kvk-nf B-kvk-nf B-kvk-nf, [kt.], […], Fáskrúðsfirði, krefst þess að ákærðu Á-kk-nf D-kk-nf og [C], greiði henni skaðabætur að fjárhæð kr. 29.905, með vísan til 173. gr. laga nr. 88/2008 og er krafan sett fram vegna ákæruliðar VII.

Af hálfu ákæruvalds var verknaðarlýsingu breytt varðandi VI. lið ákæru þannig að aðeins er ákært fyrir að hafa stolið 12 flöskum af sterku áfengi.

Ákærði játaði öll brot sín skýlaust fyrir dóminum eins og þeim er lýst í ákæruskjölum með þeirri breytingu sem ákæruvaldið gerði á VI. lið ákæru og getið var um hér að framan. Var farið með málið samkvæmt 164. gr. laga nr. 88/2008, um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Þykir með játningu ákærða, sem á sér stoð í gögnum málsins, sannað að ákærði hafi gerst sekur um þá háttsemi sem ákært er fyrir og eru brot ákærða rétt heimfært til refsiákvæða í ákæruskjölum. Þá féllst ákærði á bótakröfur en kvaðst ekki eiga fjármuni til að greiða þær.

Ákærði varð 18 ára fyrr á þessu ári. Samkvæmt sakavottorði hefur hann ekki áður sætt refsingu. Refsingu ákærða ber að ákveða í einu lagi sbr. reglur 77. gr. almennra hegningarlaga nr. 19/1940. Við ákvörðun refsingar verður það virt ákærða til refsimildunar að hann hefur játað brot sín greiðlega. Þá verður einnig að hafa í huga að þeir hlutir sem ákærði stal komust flestir til skila. Á hinn bóginn verður ekki horft fram hjá því að um mörg brot er að ræða sem vörðuðu umtalsverð verðmæti. Þá voru flest brotanna framin í félagi við aðra en það er til refsiþyngingar, sbr. 2.mgr. 70. gr. almennra hegningarlaga. Þegar allt framangreind er haft í huga þykir refsing ákærða nú hæfilega ákveðin fangelsi í tvo mánuði, en sökum ungs aldurs hans þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Vegna umferðarlagabrota ákærða verður honum einnig gert að greiða sekt sem þykir hæfilega ákveðin 30.000 krónur og kemur fjögurra daga fangelsi í stað refsingarinnar greiðist hún ekki innan fjögurra vikna frá birtingu dóms þessa.

Enginn sakarkostnaður féll til við rekstur málsins.

Bótakröfur Hafnarsjóðs Fjarðabyggðar og H-kvk-ef B-kvk-ef B-kvk-ef eru í lögmætu horfi og studdar gögnum. Þær samrýmast gögnum málsins og hefur ákærði ekki borið brigður á þær. Verða báðar kröfurnar teknar til greina á hendur ákærða eins og þær eru fram settar á þann hátt sem nánar greinir í dómsorði, en þessi niðurstaða kemur ekki í veg fyrir að sá maður sem krafinn er um greiðslu umræddra fjárhæða með ákærða verði eftir atvikum dæmdur síðar til að bera með honum sameiginlega ábyrgð á greiðslu þeirra.

Dómur þessi er kveðinn upp af H-kk-þgf B-kk-þgf héraðsdómara í dómsal Héraðsdóms Austurlands að Lyngási 15, Egilsstöðum, klukkan 10:10 mánudaginn 4. júlí 2011.

Dómsorð:

Ákærði, Á-kk-nf D-kk-nf G-kk-nf, sæti fangelsi í tvo mánuði en fresta skal fullnustu refsingarinnar og skal hún falla niður eftir tvö ár haldi ákærði almennt skilorð 57. gr. almennra hegningarlaga nr. 19/1940.

Ákærði greiði 30.000 krónur í sekt í ríkissjóð innan fjögurra vikna frá birtingu dóms þessa en sæti elli 4 daga fangelsi.

Ákærði greiði Hafnarsjóði Fjarðabyggðar, kt. 470698-2179, Hafnargötu 2, Reyðarfirði, 46.800 krónur með vöxtum samkvæmt 1.mgr. 8. gr. laga nr. 38/2001 um vexti og verðtryggingu, frá 4. janúar 2011 til 23. mars 2011, en með dráttarvöxtum samkvæmt 1. mgr. 6. gr. sömu laga, frá þeim degi til greiðsludags og 37.650 krónur í málskostnað og er virðisaukaskattur meðtalinn í þeirri fjárhæð.

Ákærði greiði H-kvk-þgf B-kvk-þgf B-kvk-þgf, kt. 260862-5459, Skólavegi 26, Fáskrúðsfirði, 29.905 krónur.

H-kk-nf B-kk-nf